Publication: Magyar Közlöny
Issue: MK-2006-120 (Year: 2006, Number: 120)
Era: 2004-2010
Section: államháztartás működési rendjéről szóló 217/1998. (XII. 30.) Korm. rendelet 145/A., 145/B. és
Paragraph Index: 578

államháztartás működési rendjéről szóló 217/1998. (XII. 30.) Korm. rendelet 145/A., 145/B. és 145/C. §-ai új elemeket vezetett be a folyamatba épített előzetes és utólagos vezetői ellenőrzés (FEUVE) rendszerébe. A módosított szabályozásnak megfelelően valamennyi költségvetési szerv vezetőjének meg kell szerveznie és működtetnie kell a folyamatba épített előzetes, utólagos és vezetői ellenőrzést, továbbá köteles a kockázati tényezők figyelembevételével kockázatelemzést végezni, és kockázatkezelési rendszert működtetni. Mindez azt jelenti, hogy valamennyi költségvetési szervnek el kell készítenie a költségvetési szerv ellenőrzési nyomvonalát, valamint fel kell mérni és kezelni kell a költségvetési szerv tevékenységében, gazdálkodásában rejlő kockázatokat. A FEUVE rendszer fentiekben említett új elemekkel való kibővítésének kötelezettségét a Pénzügyminisztérium iránymutatásai alapján 2005. április 30-ig kellett elvégezni. A Nemzeti Hírközlési Hatóság az ellenőrzési nyomvonal összeállítására, valamint a kapcsolódó kockázatkezelési rendszer kialakítására vonatkozó követelményeknek a jogszabályban rögzített határidőre eleget tett. Jelen dokumentáció egységes szerkezetben tartalmazza a FEUVE rendszer elemeit. A szabályozás tartalma Az NHH jelen dokumentumban szabályozza az általa meghatározott gazdálkodási folyamatok ellenőrzési nyomvonalát. A szabályozás az alábbi gazdálkodási folyamatokra terjed ki:

Source: https://magyarkozlony.hu/hivatalos-lapok/52c91c15591854dade3faf24ae7ab43b4614aae5/dokumentumok/d3452351d5eeed3dd553f1e4f1b0df1f77cd55a3/letoltes